# **DECIZIA ETAPEI DE ÎNCADRARE**

## Nr. număr din 27.04.2017

PROIECT

Ca urmare a solicitării de emitere a acordului de mediu adresate de **LUCA PETRU ADRIAN**, cu sediul în Str. TRAIAN VUIA , Nr. 3A, Dumbrăviţa , Judetul Timiş, prin arh. Alexandra Cornea, cu adresa Arad, str. Crasna, nr. 34, jud. Arad, înregistrată la APM Arad cu nr. 4091/25.10.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.04.2017 şi a completărilor înregistrate la APM Arad cu nr.1404/R/5735/25.04.2017, că proiectul **“Construire staţie de distribuţie carburanţi, amenajări aferente şi realizare acces”** propus a fi amplasat în Arad, extravilan, DN 7 Arad – Nădlac, Km 553+826 stânga, jud. Arad nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a)** Proiectul se încadrează în prevederile Hotărârii Guvernului nr. 445/2009, anexa nr. 2, pct. 6, lit. c -„instalaţii de depozitare a produselor petroliere, petrochimice şi chimice, altele decât cele prevăzute în anexa nr. 1”

**b)** Mărimea proiectului:

Amplasamentul obiectivului este situat în Arad, extravilan, DN 7 Arad – Nădlac, Km 553+826 stânga, jud. Arad având o suprafaţă totală de 7500 mp.

Zona este situată în partea vestică a municipiului Arad, la intersectia a doua cai majore de circulatie: Centura Ocolitoare Arad, in Regim De Autostradă şi DN 7 (spre Nadlac); la cca. 25,80 m faţă de drumul national DN7 Arad-Nadlac, la circa 7,50 m nord-vest faţă de intersecţia tip giraţie existentă la km 553+826 şi cca. 5,70 m vest fata de traseul Centurii Ocolitoare a Municipiului Arad, în regim de Autostrada – By Pass Arad, care intersecteaza drumul national DN 7 printr-o intersectie de tip giratie la km 553+826.

Obiectivul va cuprinde următoarele funcţiuni: cabină stație cu terasă, copertină metalică, insule pentru pompele de distribuție, pompe de ditribuție, pompe pentru tir-uri, panou luminos tip TOTEM, pilon, panouri publicitare, semnalistice, rezervoare de combustibili, SKID GPL, conducte, cămin guri de descărcare din autocisternă cu recuperare vapori, bloc comun guri de aerisire cu recuperare vapori, platformă carosabilă de circulație cu locuri de parcare în incinta stației, platforme pentru depozitarea deșeurilor, țarc butoaie colectare ulei uzat, toate într-o construcție metalică, spații verzi, alei pietonale, amenajări trotuare, parcări pentru autoturisme mici și pentru tir-uri.

**Cabina statiei** - este o constructie metalica prefabricată pe parter, compusa din cabina magazin.

Este o constructie cu forma dreptunghiulara in plan 19,75 mp x15,93 mp, cu regim de inaltime parter ( cota atic= 4,50 m fata de cota +0,00), iar inaltimea utila este de 3,20 m in sala de vanzare, iar in zona anexe servire este de 2,80 m.

**Copertina staţie**

Pe insulele pompelor se va realiza o copertina metalica în forma dreptunghiulară. Sistemul constructiv al copertinei va fi pe structura metalica (stâlpi şi ferme). Structura metalica va fi inchisa perimetral cu un atic luminos conform semnalistici statiei si firmei respective. Acoperisul copertinei va fi realizat din tabla cutata.

**POMPE DISTRIBUTIE CARBURANTI** cu recuperarea si limitarea emisiilor de compusi organici volatili

Amplasamentul cuprinde 5 pompe de distributie carburanti, echipate cu sistem recuperare de vapori, bifrontale, pentru alimentarea cu carburanti a autoturisrnelor:

Pompele de alimentare cu combustibili D1, D2 si D3 sunt amplasate pe o platforma acoperita de o copertina metalică, pe trei insule, respectiv:

D1; D2; D3 – Distribuitor multiprodus Tokheim Q510 – 4x8 PISTOALE – 3 buc.

Pompele de alimentare cu combustibil D4 si D5 sunt amplasate pe doua insule respectiv:

D4; D5 – Distribuitor debit marit 1x2 VHS Q510 Tokheim x 2 buc.

La D5 se ataseaza un distribuitor Tokheim AdBlue 4000 L x 1 buc.

**REZERVOARE SUBTERANE**

Staţia va avea trei rezervoare de carburanti - cilindrice orizontale, cu pereti dubli, montate subteran, cu instalatii pentru recuperarea şi limitarea emisiilor de compusi organici volatili.

Depozitarea produselor petroliere se face în trei rezervoare: 2 rezervoare bicompartimentate de 60 mc, (20+40)mc fiecare si un rezervor monocompartimentat de 50 mc, cu manta dubla cilindrice orizontale (capacitatea totala fiind de 170 mc), montate subteran pe radier din beton armat, pentru evitarea flotabilitatii.

Umplerea rezervoarelor din cisterne se va face prin intermediul unor guri de descărcare cu sisteme de recuperare a vaporilor. Gurile de aerisire ale rezervoarelor vor fi de asemenea prevazute cu sisteme recuperare a vaporilor.

Alimentarea rezervoarelor se face prin intermediul unor guri de descarcare cu sisteme de recuperare a vaporilor din cisterna auto.

**INSTALATII, ECHIPAMENTE SI DOTARI PENTRU RECUPERAREA SI LIMITAREA EMISIILOR DE COMPUSI ORGANICI VOLATILI:**

- instalaţie şi dispozitiv pentru recuperarea vaporilor de benzina aferenta instalatiei de incarcare a benzinei, respectiv gurilor de descarcare ( racordurilor de acces si conductele de legatura aferente) , cu documentatia tehnica corespunzatoare.

- instalaţii şi dispozitiv pentru limitarea emisiilor de compusi organici volatili la rezervoarele de depozitare a benzinei (racorduri de acces si conducte de legatura cu gurile de aerisire) cu documentaţia tehnică aferentă.

- instalatii şi echipamente pentru recuperarea vaporilor de benzina aferente pompelor de distributie (racordurilor de acces si conductele de legatura aferente), cu documentaţia tehnică corespunzatoare.

***SEPARATOR DE HIDROCARBURI SI ULEIURI MINERALE- 3 BUC.***

Separatoarele sunt prevazute cu elemente de coalescenta care reţin particulele fine de namol şi determină particulele de uleiuri sa se separe intr-un strat la suprafata separatorului. Acesta asigura la iesire o concentratie mai mica de 5 mg/l produs petrolier in apa evacuata. In interiorul elementului de coalescenta exista un plutitor care este dimensionat astfel incat pluteste la interfata dintre apa si stratul de hidrocarburi; in cazul in care se atinge capacitatea maxima a separatorului de hidrocarburi, plutitorul coboara si blocheaza evacuarea apelor poluate din sistem.

***INSTALATII GPL DE TIP SKID PENTRU AUTOVEHICULE***

- rezervor metalic GPL, cu capacitate de 5000 l

- pompa centrifugă antrenată de un motor electric, care asigura vehicularea GPL ;

- pompa de distributie GPL la autovehicule;

**PLATFORMA MENAJERA PENTRU GUNOI, TARC BUTOAIE COLECTARE ULEI UZAT SEMNALISTICA**

Elementele de personalizare ale distribuitorului se refera la urmatoarele piese: logo cabina,- pazie copertina, personalizare distribuitoare pompe portal, logo copertina, semnale carosabile de incinta pentru informare public in trafic, totem de preturi.

**ZONA VERDE**

Spatiu verde Min.7,00%

S zona verde asigurata 2826,00 mp

**PARCAJE AUTO**

- 3 locuri de parcare auto (2 pentru pesoane cu dizabilitati +1 loc aprovizionare/servicii magazie)

- 13 locuri de parcare pentru autoturisme.

- 5 locuri pentru masini cu gabarit mare

**c)** cumularea cu alte proiecte: - investiţia este propusă a se realiza în extravilanul municipiului Arad, conform PUZ aprobat prin HCLMA nr. 286/2016.

Vecinătati incinta:

N – proprietăţi private: CF nr. 330210 - Statul Roman - CNADNR, CF NR. 332746- Statul Roman;

S – terenuri arabile, proprietăţi private: CF NR. 343941 – Luca Petru Adrian şi Luca Ana;

V – traseul Centurii Ocolitoare a Municipiului Arad, in regim de Autostrada – By Pass Arad ( CF NR. 330355);

E – terenuri proprietate privata: CF. NR. 343941 – Luca Petru Adrian si Luca Ana.

**d)** utilizarea resurselor naturale: - nu este cazul

**e)** productia de deseuri:

- deşeurile menajere vor fi colectate selectiv, în pubele şi vor fi preluate de un operator autorizat;

- reziduuri petroliere rezultate de la curăţirea rezervoarelor şi a separatorului de produse petroliere se vor preda unităţilor autorizate în vederea reciclării sau eliminării în condiţii ecologice;

În faza de construcţie - deşeurile rezultate se vor colecta în containere separate şi se vor preda societăţilor autorizate.

**f)** emisiile poluante, inclusiv zgomotul şi alte surse de disconfort: - emisiile poluante produse de gazele de eşapament de la autovehiculele din zonă, nu vor avea un impact semnificativ asupra populaţiei sau mediului;

- instalaţiile de depozitare a benzinei la staţia de distribuţie carburanţi vor fi echipate cu recuperatoare COV cu respectarea cerinţelor tehnice impuse prin anexele nr. 4 şi 5 din H.G. 568/2001 republicată în 2007;

- Staţia de distribuţie carburanţi va fi dotată cu sistemul de recuperare a vaporilor de benzină etapa a II-a, conform H.G. 958/2012 pentru modificarea şi completarea H.G. 568/2001 privind stabilirea cerinţelor tehnice pentru limitarea emisiilor de compuşi organici volatili rezultaţi din depozitarea, încărcarea, descărcarea şi distribuţia benzinei la terminale şi la staţiile de benzină;

**g)** riscul de accident, ţinându-se seama în special de substanţele şi de tehnologiile utilizate: - titularul de proiect va lua măsuri în vederea prevenirii accidentelor;

**2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):**

 **2.1.** utilizarea existentă a terenului: - teren viran conform Certificatului de urbanism nr. 2085/10.10.2016, emis de Primăria Municipiului Arad.

Destinaţia conform PUZ: - **Staţie de distribuţie carburanţi, amenajări aferente şi realizare acces, în baza PUZ aprobat HCLMA nr. 286/2016**

 **2.2.** relativa abundenta a resurselor naturale din zona, calitatea si capacitatea regenerativă a acestora: nu este cazul

 **2.3.** capacitatea de absorbţie a mediului, cu atentie deosebită pentru:

 **a)** zonele umede: nu este cazul;

 **b)** zonele costiere: nu este cazul;

 **c)** zonele montane si cele împădurite: nu este cazul;

 **d)** parcurile şi rezervaţiile naturale: nu este cazul – zona supusă implementării proiectului este situat în afara unei arii naturale protejate de pe teritoriul judeţului Arad;

 **e)** ariile clasificate sau zonele protejate prin legislaţia în vigoare, cum sunt: zone de protectie a faunei piscicole, bazine piscicole naturale si bazine piscicole amenajate etc.:

- nu este cazul;

 **f)** zonele de protecţie specială, mai ales cele desemnate prin Ordonanţa de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificarile si completarile ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: - nu este cazul;

 **g)** ariile în care standardele de calitate a mediului stabilite de legislatie au fost deja depasite: nu este cazul;

 **h)** ariile dens populate: - nu este cazul;

 **i)** peisajele cu semnificatie istorica, culturala si arheologica: - nu este cazul

În cazul descoperirii de vestigii arheologice în timpul lucrărilor, beneficiarul va sista lucrările, în vederea solicitării autorizaţiei şi executării cercetărilor arheologice preventive – conform avizului nr. 21/07.02.2017 emis de Direcţia Judeţeană pentru Cultură Arad.

**3. Caracteristicile impactului potential:**

 **a)** extinderea impactului - aria geografica şi numarul persoanelor afectate: nu este cazul;

 **b)** natura transfrontiera a impactului: nu este cazul;

 **c)** marimea şi complexitatea impactului:

Suprafaţa teren conform C.F. nr. 343800 este de 7500 mp

Depozitarea produselor petroliere se face în trei rezervoare: 2 rezervoare bicompartimentate de 60 mc, (20+40)mc fiecare si un rezervor monocompartimentat de 50 mc, cu manta dubla cilindrice orizontale (capacitatea totala fiind de 170 mc), montate subteran pe radier din beton armat, pentru evitarea flotabilitatii.

 **d)** probabilitatea impactului: nesemnificativă;

 **e)** durata, frecventa si reversibilitatea impactului: nu este cazul

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- investiţia menţionată mai sus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare.

Condiţiile de realizare a proiectului:

- respectarea documentaţiei depuse la APM Arad;

- respectarea tuturor actelor de reglementare emise de alte autorităţi şi a legislaţiei în vigoare;

- pentru diminuarea impactului generat în timpul construcţiei se va urmări :

* + scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;
	+ evitarea pierderilor de materiale de construcţie din utilajele de transport;
	+ folosirea unor utilaje şi mijloace de transport silenţioase;

*a) Protecţia calităţii apelor:*

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol;

- alimentarea cu apă se va face dintrun foraj de mică adâncime care va fi dotat cu un debitmetru. Apa va fi folosită, în scop igienico – sanitar nepotabil, tehnologic la întreţenerea suprafeţelor expuse poluărilor cu hidrocarburi şi pentru refacerea rezervei intangibile de incendiu cu volumul de 70 mc;

- apele uzate menajere colectate prin reţeaua proprie se vor stoca într-un bazin vidanjabil cu o capacitate de 34 mc, până la extinderea reţelei de canalizare în zona obiectivului. Apele evacuate se vor încadra în prevederile NTPA 002/2002 din HG 188/2002 modificată şi completată prin HG 352/2005;

- apele uzate menajere care provin din blocul alimentar vor fi preepurate într-un separator de grăsimi montat îngropat în exteriorul pavilionului comercial, după care sunt evacuate în acelaşi bazin vidanjabil cu volum de 34 mc;

- apele pluviale provenite de pe copertina metalică, acoperişul pavilionului comercial şi a zonelor de circulaţii nepoluate vor fi evacuate într-un bazin de retenţie cu o capacitate de 100 mc, preaplinul bazinului de retenţie va fi deversat într-o lagunăverde cu un volum de 4,5 mc;

- apele pluviale potenţial poluate cu produse petroliere provenite de pe suprafaţa platformei pompelor, a platformelor pentru descărcare cisterne şi a parcării auto vor fi colectate prin rigole, preepurate în 3 separatoare de hidrocarburi şi colectate în bazinul de retenţie cu o capacitate de 100 mc.

Efluentul evacuat în laguna verde se va încadra în prevederile NTPA 001/2002 din HG 188/2002 modificată şi completată prin HG 352/2005

*b) Protecţia calităţii aerului:*

- organizarea activităţii se va face astfel încât impactul asupra mediului şi populaţiei să fie cât mai redus (zgomotul, cantitatea de particule în suspensie şi sedimentabile să fie cât mai redusă);

- se va asigura încadrarea indicatorilor de calitate ai aerului la limita incintei în prevederile STAS 12574/1987 „Aer din zonele protejate”.

 - instalaţiile de depozitare a benzinei la staţia de distribuţie carburanţi vor fi echipate cu recuperatoare COV cu respectarea cerinţelor tehnice impuse prin anexa 6 din H.G. 568/2001 republicată în 2007;

- dimensiunile sistemului de recuperare COV vor fi compatibile cu cerinţele Hotărârii Guvernului nr. 893/2005 pentru modificarea şi completarea H.G. 568/2001 privind stabilirea cerinţelor tehnice pentru limitarea emisiilor de compuşi organici volatili rezultaţi din depozitarea, încărcarea, descărcarea şi distribuţia benzinei la terminale şi la staţiile de benzină;

- pompel de alimentare auto vor fi prevăzute cu sistemul de recuperare a vaporilor de benzină etapa a II-a, conform H.G. 958/2012 pentru modificarea şi completarea H.G. 568/2001 privind stabilirea cerinţelor tehnice pentru limitarea emisiilor de compuşi organici volatili rezultaţi din depozitarea, încărcarea, descărcarea şi distribuţia benzinei la terminale şi la staţiile de benzină;

*Alte instalatii si dotari pentru reţinerea, evacuarea şi dispersia poluanţilor în aer, din dotare sunt:*

- instalaţii de încărcare în instalaţii de depozitare;

- cămin cu guri de descărcare şi instalaţie recuperare vapori de benzină ;

- instalaţii, echipamente şi dotări pentru recuperarea şi limitarea emisiilor de compuşi organici volatili;

- instalaţii pentru recuperarea vaporilor de benzină aferente instalaţiilor de depozitare a benzinei (racordurile de acces şi conductele de legătură cu racordul recuperare vapori) ;

- instalaţii pentru limitarea emisiilor de compuşi organici volatili la compartimentul de depozitare a benzinei (racorduri de acces şi conducte de legătură cu tijă de aerisire);

- sistem de recuperare a vaporilor de benzină aferent pompei biprodus distribuţie carburanţi, etapa a II-a.

*c) Protecţia solului şi a subsolului:*

- se vor asigura condiţii pentru depozitarea în siguranţă a materialelor de construcţie, astfel încât să nu blocheze căile de acces, să nu poată fi antrenate de vânt sau de apele pluviale;

- se vor lua măsuri pentru îndepărtarea de pe teren a deşeurilor inerte şi nepericuloase rezultate în urma lucrărilor;

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc.);

- la terminarea lucrărilor terenul neocupat va fi curăţat şi readus la forma iniţială**.**

*d) Gestionarea deşeurilor:*

- deşeurile menajere vor fi colectate, în pubele pvc, urmând a fi preluate de societăţi autorizate în transportul deşeurilor menajere;

- se va evita depozitarea necontrolată a deşeurilor de orice natură ce vor rezulta pe perioada derulării lucrărilor;

- deşeurile menajere din organizarea de şantier, precum şi cele inerte rezultate din tehnologiile de execuţie, se vor colecta pe tipuri, se vor depozita în spaţii special amenajate, urmând ca deşeurile menajere să fie transportate la un depozitul de deşeuri solide nepericuloase autorizat, cele din materiale recuperabile se vor valorifica, iar cele inerte vor fi depozitate la un depozit de deşeuri nepericuloase solide autorizat;

 - reziduuri petroliere rezultate de la curăţirea periodică a rezervoarelor şi a separatorului de produse petroliere se vor preda unităţilor autorizate în vederea reciclării sau eliminării în condiţii ecologice;

- uleiurile uzate se va colecta în limita cantităţii şi tipurilor de uleiuri comercializate, conform prevederilor H.G. 235/2007 privind gestionarea uleiurilor uzate;

*e) protecţia biodiversităţii - spaţii verzi:*

- se va realiza refacerea ecologică a zonelor afectate de execuţia lucrărilor;

- organizarea activităţii se va face astfel încât impactul asupra peisajului să fie cât mai redus;

- **vor fi prevăzute spaţii verzi şi plantate, cu rol decorativ şi de agrement, în exteriorul clădirii între 2 - 5 % din suprafaţa totală a terenului;**

**Se vor respecta prevederile.**

- OUG 195/2005 aprobată prin Legea 265/2006 privind protecţia mediului cu modificările şi completările ulterioare;

- Legii apelor nr.107/1996 modificată prin Legea 310/2004;

- Legea nr. 211/2011 privind regimul deşeurilor;

- Legea nr. 104/2011 privind calitatea aerului înconjurător;

-H.G. nr. 188/2002 cu completările şi modificările ulterioare pt. aprobarea unor norme privind condiţiile de descărcare în mediul acvatic a apelor uzate (H.G. nr. 352/2005 , HG nr. 210/2007);

- Legii apelor nr. 107/1996 modificată prin Legea 310/2004;

- Hotărârea Guvernului nr. 568/2001 republicată privind stabilirea cerinţelor tehnice pentru limitarea emisiilor de compuşi organici volatili rezultaţi din depozitarea, încărcarea, descărcarea şi distribuţia benzinei la terminale şi la staţiile de benzină, cu modificările şi completările ulterioare;

- Hotărârea Guvernului nr. 958/2012 pentru modificarea şi completarea H.G. 568/2001 privind stabilirea cerinţelor tehnice pentru limitarea emisiilor de compuşi organici volatili rezultaţi din depozitarea, încărcarea, descărcarea şi distribuţia benzinei la terminale şi la staţiile de benzină;

- HG nr. 525/1996 pentru aprobarea Regulamentului general de urbanism;

- Ordinul MS nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;

- Ordinul nr. 174/15.02.2005 pentru aprobarea Reglementării tehnice "Normativ pentru proiectarea, executarea, exploatarea, dezafectarea şi postutilizarea staţiilor de distribuţie a carburanţilor la autovehicule", indicativ NP 004-03, cu modificările şi completările ulterioare.

**Alte condiţii:**

Respectarea documentaţiei tehnice depuse la APM Arad şi a punctelor de vedere (avizelor) emise de autorităţile implicate în realizarea investiţiei.

**Documentele care au stat la baza emiterii prezentei decizii:**

* Notificare privind intenţia de obţinere a acordului de mediu;
* Certificat de Urbanism nr. 2085/10.10.2016 eliberat de Primăria Municipiului Arad;
* Adresă nr. 26157/A1/25.04.2017, emisă de Primăria Municipiului Arad privind valabilitatea Certificatului de urbanism;
* Notificare privind încheierea contractului de schimb între Luca Petru Adrian/Luca Ana şi Popa Gavril/Popa Ana prin care s-a transferat proprietatea asupra terenului;
* Declaraţie data de Popa Gavril şi Popa Ana prin care se declară că sunt de acord ca domnul Luca Petru Adrian şi doamna Luca Ana să obţină pe numele acestora toate avizele necesare realizării proiectului;
* Plan de situaţie şi încadrare în zonă;
* Extras CF nr. 343800, eliberat de Oficiul de Cadastru şi Publicitate Imobiliară Arad;
* Memoriu de prezentare întocmit conform Ord. 135/2010 anexa nr. 5
* Aviz nr. 88 din 11.11.2016 emis de ANIF Unitatea de Administrare Arad;
* Aviz tehnic COV nr. 681/23.03.2017, emis de SC LAJEDO SRL;
* Notificare pentru începerea execuţiei nr. 01 din 21.02.2017 emis de AN “Apele Române” ABA Mureş SGA Arad;
* Aviz nr. 21 din 07.02.2017 emis de Direcţia Judeţeană pentru Cultură Arad.
* Dovadă mediatizare proiect (anunţuri privind solicitarea acordului de mediu, anunţuri privind decizia etapei de încadrare);
* Dovada achitări tarifelor corespunzătoare etapelor procedurale.

Organizarea activităţii se va face astfel încât impactul asupra mediului şi populaţiei să fie cât mai redus.

Concomitent cu extinderea sistemului de restituţie a apelor uzate în zona accesibilă, beneficiarul are obligaţia de a se racorda/branşa la reţeaua de canalizare (conform Notificării pentru începerea execuţiei nr. 1/21.02.2017, emis de A.N. Apele Române Administraţia Bazinală de Apă Mureş – SGA Arad;

Se va urmări ca prin activitatea desfăşurată să nu se producă poluări ale factorilor de mediu; orice fel de poluare va fi adusă imediat la cunoştinţă Autorităţilor implicate în vederea luării măsurilor care se impun pentru limitarea şi eliminarea efectelor negative.

**În conformitate cu prevederile legislaţiei de mediu în vigoare, la finalizarea lucrărilor de construcţie şi înainte de punerea în funcţiune, titularul investiţiei are obligaţia să notifice în scris A.P.M Arad în vederea efectuării unui control pentru verificarea condiţiilor din prezentul act de reglementare.**

**Înainte de începerea activităţii, se va solicita şi obţine de la A.P.M. Arad autorizaţia de mediu, act obligatoriu la punerea în funcţiune**.

Prezenta decizie este valabilă pe toată perioada punerii în aplicare a proiectului

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Dana Monica DĂNOIU

 Şef Serviciu A.A.A.,

 Gabriela **VESA**

Întocmit, Emil HUSĂRAŞ